Diari Oficial de la Generalitat Valenciana


Sumari del DOGV 3744, del 08-05-2000 (2000/3353)

Convocatòria de selecció per a cobrir una plaça a mitja jornada de psicòleg al Centre Ocupacional Rafalafena de Castelló de la Plana.
-------------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3353


Data del document
:   17-04-2000

Organisme emissor
:   Consorci València de Serveis Socials

Tipus de document
:   Convocatòria

Descriptors 

:   * Castelló de la Plana
    * concurs administratiu
    * servei social

Convocatòria de selecció per a cobrir una plaça a mitja jornada de psicòleg al Centre Ocupacional Rafalafena de Castelló de la Plana. [2000/F3353]
  
De conformitat amb el que s'estableix en el conveni col·lectiu per al personal laboral del Consorci Valencià de Serveis Socials, Convaser-Castelló, es convoquen proves selectives per a la provisió del lloc de treball següent, vacant en la plantilla del Centre Ocupacional Rafalafena de Castelló de la Plana.
  
- Una plaça de psicòleg/òloga.
  
Bases
  
Primera. Objecte de la convocatòria
  
L'objecte d'aquesta convocatòria és la provisió d'una plaça de psicòleg per al Centre Ocupacional Rafalafena de Castelló de la Plana.
  
La contractació s'efectuarà d'acord amb la legislació vigent.
  
Segona. Condicions generals dels aspirants
  
2.1. Ser espanyol/a o de la Unió Europea.
  
2.2. Haver complit els 18 anys.
  
2.3. Estar en possessió del títol de llicenciatura en Psicologia.
  
2.4. No patir malaltia o defecte físic que li impedisca el desenvolupament de les funcions del lloc de treball.
  
2.5. Els anteriors requisits s'hauran de complir en el moment de la finalització del termini per a la presentació d'instàncies.
  
Tercera. Sol·licituds
  
Els qui vulguen prendre part en aquest procés selectiu, hauran de presentar la sol·licitud dirigida al president del Consorci Valencià de Serveis Socials, Convaser-Castelló, en model que es facilitarà en les oficines de la Gerència d'aquest consorci, situades al carrer de Cavallers, número 26, de Castelló de la Plana.
  
Les sol·licituds hauran d'anar acompanyades de la documentació següent:
  
- Fotocòpia del document nacional d'identitat.
  
- Original i fotocòpia de la targeta d'ocupació.
  
- Curriculum vitae en què s'especifique la titulació posseïda, així com la formació i experiència professional justificada documentalment.
  
- Fotocòpia dels documents que acrediten els mèrits al·legats en el currículum.
  
- Fotocòpia de la titulació exigida. Totes les fotocòpies s'hauran de presentar juntament amb l'original, perquè es compulse.
  
Els mèrits no justificats documentalment no es valoraran.
  
Quarta. Termini de presentació de sol·licituds
  
Les sol·licituds es recolliran i presentaran a les oficines de la Gerència del Convaser-Castelló.
  
El termini per a la presentació de sol·licituds acaba als huit dies hàbils a partir de la data de publicació en el Diari Oficial de la Generalitat Valenciana.
  
Cinquena. Admissió de sol·licituds
  
Als tres dies d'acabat el termini es publicarà al tauler d'anuncis del Convaser-Castelló, a la Direcció Territorial de la Conselleria de Benestar Social, la llista d'aspirants admesos i exclosos provisionalment, i s'hi indicarà, en el segon dels casos, el motiu de l'exclusió.
  
En el supòsit que el motiu de l'exclusió siga l'absència d'algun dels documents assenyalats en la base tercera, aquests es podran presentar fins a 48 hores abans de la prova escrita.
  
Sisena. Aspirants amb discapacitat
  
Per a les persones amb discapacitat, que així ho sol·liciten, s'establiran les adaptacions possibles de temps i mitjans per a la realització de les proves. A tal efecte, les persones interessades hauran de formular la petició corresponent en la sol·licitud de participació en aquesta convocatòria. Les adaptacions esmentades no podran desvirtuar el caràcter de les proves.
  
Setena. Procés de selecció
  
E1 procés de selecció constarà de tres fases:
  
7.1. Proves escrites
  
Les proves escrites tenen com a finalitat verificar els coneixements dels aspirants sobre els continguts que figuren en l'annex I d'aquesta convocatòria.
  
7.1.1. La primera prova escrita consistirà en el desenvolupament de temes que figuren en l'annex I d'aquesta convocatòria, o en la contestació d'un qüestionari de preguntes amb resposta alternativa sobre continguts dels temes del mateix annex I.
  
7.1.2. La segona prova consistirà en el desenvolupament per escrit d'un exercici pràctic elegit per la Comissió Avaluadora, sobre matèries contingudes en el temari de l'annex I d'aquesta convocatòria.
  
Les dues proves escrites es realitzaran en una única sessió. La puntuació màxima a obtenir en aquesta fase és de 6 punts.
  
Aquestes proves escrites tenen el caràcter eliminatori i només passaran a la fase d'entrevista aquells aspirants que hagen obtingut 3 o més punts de qualificació mitjana entre ambdues proves.
  
7.2. Entrevista
  
Els aspirants que hagen superat la prova escrita realitzaran una entrevista davant la Comissió Avaluadora, que versarà sobre coneixements teòrics i pràctics relacionats amb el lloc de treball objecte d'aquesta convocatòria.
  
La puntuació màxima a obtenir és de 3 punts.
  
7.3. Valoració del curriculum vitae
  
Els mèrits al·legats pels aspirants que hagen superat les dues anteriors fases seran valorats per la Comissió Avaluadora d'acord amb el barem que figura en l'annex II d'aquesta convocatòria.
  
La puntuació màxima en aquest apartat és de 3 punts.
  
Huitena. Publicitat i convocatòries
  
La data, l'hora i el lloc de realització de les distintes fases del procés selectiu es publicaran al tauler d'anuncis del Convaser-Castelló, a la Direcció Territorial de la Conselleria de Benestar Social, com a mínim amb 48 hores d'antelació.
  
Les qualificacions obtingudes pels aspirants en les distintes proves es faran públiques per mitjà del mateix procediment.
  
Novena. Adjudicació de llocs
  
Després de conclòs el procés de selecció, es publicarà la llista d'aspirants que hagen superat les proves, indicats per ordre de major a menor puntuació, amb expressió de les qualificacions obtingudes en cada una de les fases.
  
La plaça vacant per al lloc de treball s'adjudicarà a l'aspirant que haja obtingut la puntuació final més alta. En el supòsit que l'aspirant renunciara la plaça, abans de la firma del contracte de treball, o no superara el període de prova legalment establit, la vacant serà adjudicada a l'aspirant que figure en el segon lloc de la llista esmentada en l'apartat anterior.
  
Amb la resta dels aspirants es constituirà una borsa de treball.
  
Desena. Comissió Avaluadora
  
10.1. La Comissió Avaluadora estarà constituïda per:
  
- El gerent del Convaser-Castelló o persona que delegue.
  
- La secretària del Convaser-Castelló.
  
- Un representant de la Conselleria de Benestar Social.
  
- Un director d'un centre ocupacional del Convaser-Castelló.
  
- Un representant sindical.
  
10.2. La Comissió Avaluadora tindrà la seu a les oficines de la Gerència del Convaser-Castelló.
  
10.3. La Comissió Avaluadora podrà exigir als aspirants, en qualsevol moment del procés selectiu, que acrediten la seua identitat.
  
10.4. La Comissió Avaluadora podrà designar els col·laboradors i assessors especialistes que estime oportuns.
  
Onzena. Reclamacions
  
La present convocatòria i tots els actes que siguen dictats perquè s'execute es podran impugnar mitjançant un escrit dirigit al president del Consorci Valencià de Serveis Socials, Convaser-Castelló, que s'ha de presentar a les oficines de la Gerència.
  
Aquesta convocatòria s'exposarà al tauler d'anuncis del Convaser-Castelló situat a la Direcció Territorial de la Conselleria de Benestar Social, i als seus centres ocupacionals. Així mateix, s'inclouran anuncis en els periòdics de major difusió provincial i en el Diari Oficial de la Generalitat Valenciana.
  
Castelló de la Plana, 17 d'abril de 2000.- El gerent: Pedro Vicente Asín Bernal.
  
Annex 1
  
Programa
  
Tema 1. La discapacitat psíquica. Etiologia, tipologia i tractament.
  
Tema 2. La discapacitat física. Etiologia, tipologia i tractament.
  
Tema 3. La discapacitat sensorial. Etiologia, tipologia i tractament.
  
Tema 4. Paràlisi cerebral infantil. Concepte, etiologia i clarificació. Tractament primerenc i tractament corrector.
  
Tema 5. Síndrome de Down. Etiologia i tractament.
  
Tema 6. Avaluació i diagnòstic psicològic.
  
Tema 7. Instruments i materials per al foment dels hàbits d'autonomia personal en els discapacitats psíquics.
  
Tema 8. Instruments i materials per al foment d'hàbits de competència social en els discapacitats psíquics.
  
Tema 9. Instruments i materials per al foment d'actituds laborals en els discapacitats psíquics.
  
Tema 10. Elaboració de programes de desenvolupament individual per a discapacitats psíquics.
  
Tema 11. La intervenció psicològica amb famílies de persones amb discapacitat psíquica.
  
Tema 12. Prevenció i tractament de les autolesions en discapacitats psíquics.
  
Tema 13. Conductes disruptives. Intervenció.
  
Tema 14. Marc legislatiu en matèria d'atenció i integració social i laboral del discapacitat.
  
Tema 15. El sistema públic de serveis socials a la Comunitat Valenciana.
  
Tema 16. Tipologia de recursos per a l'atenció a discapacitats psíquics a la Comunitat Valenciana.
  
Tema 17. El centre ocupacional. Estructura i organització.
  
Tema 18. El centre de dia per a discapacitats.
  
Tema 19. Funcions del psicòleg als centres d'atenció a discapacitats psíquics.
  
Tema 20. El psicòleg com a membre d'un equip interdisciplinari.
  
Annex II
  
A. Formació
  
- Títol de doctorat relacionat amb l'àrea: 1,50 punts.
  
- Títol de llicenciat relacionat amb l'àrea: 1,00 punts.
  
- Cursos de doctorat relacionats amb l'àrea: 0,75 punts
  
- Títol de diplomat relacionat amb l'àrea: 0,50 punts.
  
No es comptabilitzarà la titulació exigida per a accedir al lloc de treball.
  
B. Experiència professional
  
- Per treballs superiors a tres mesos en centres del Convaser-Castelló: 0,50 punts.
  
- Per treballs de fins a tres mesos en centres del Convaser-Castelló: 0,25 punts.
  
- Per treballs superiors a tres mesos en qualsevol centre d'atenció a disminuïts o similars (s'entén per similars psiquiàtrics, geriàtrics, menors, disminuïts físics i centres d'educació especial públics o privats): 0,25 punts.
  
C. Altres mèrits